Vinstri menn og fjölmiðlar hafa ekki áhuga á sannleikanum ...

Nú hafa tveir skandínavískir reynsluboltar lýst því yfir að orsaka bankahrunsins sé að mestu að leita hjá stjórnendum bankanna og minna hjá íslenskum stjórnvöldum eða Sjálfstæðisflokknum. Sá fyrri sem lýsti þessu yfir var Mats Josefsson. Því miður fór lítið fyrir umfjöllun Josefsson um efnahagshrunið í íslenskum fjölmiðlum. Þeim mun meira fór fyrir sleggjudómum íslenskra fréttamanna um hlutdeild Davíðs Oddssonar og Sjálfstæðisflokksins að bankahruninu.

Nú lýsir finnski sérfræðingurinn, Kaarlos Jännäres, yfir sömu niðurstöðu eða að lélegur rekstur bankanna og slæm stefnumörkun auk óheppni hafi ráðið úrslitum um bankahrunið á Íslandi. Kaarlos var ráðinn af íslenskum yfirvöldum og viðurkenndur af Alþjóðagjaldeyrissjóðnum og sömu sögu má segja um Mats Josefsson, þannig að vinstri menn og vinstri fjölmiðlar geta ekki haldið því fram að hér sé um pantaðar niðurstöður Sjálfstæðisflokksins að ræða.

Hversvegna virðast íslenskir fjölmiðlar hafa litlan sem engan áhuga á sannleikanum, en þeim mun meiri áhuga á að klína þessu bankahruni á Sjálfstæðisflokkinn og sjálfstæðisstefnuna, sem flokkurinn hefur haft á stefnuskrá í 80 ár og aldrei skaðað þessa þjóð?

Gæti verið að eitthvað annað stjórni íslenskum fjölmiðlum en leitin að sannleikanum?

Fyrri ummæli:
&#132;Vinstri menn og fjölmiðlar hafa ekki áhuga á sannleikanum ...&#147;

Ósköp er þetta aum alhæfing um mikinn fjölda fólks og fjölmiðla - og lýsir því augsýnilega fremur þeim sem hana ber hér fram en þeim sem hún er um.

Ummæli:
Auðvitað er þetta pantað álit enda er þetta ekkert annað en álit, engin staðfesting.

Guðbjörn þú verður að gera þér grein fyrir því að það eru einungis rúmar 3 vikur í kosningar og íhaldið hefur nú lagt í meiri kostnað en eitt álit til að lagfæra bága stöðu sína á innanlandskjörmarkaði.

Við eigum jafnvel eftir að sjá eitthvað enn ógeðfelldara trikk frá bæði íhaldi og ekki síður dauðvona Framsóknarmaddömunni.

Verkefni: Kaldhæðnigreining - Kaldhæðni eða ekki
Merking: Ekki kaldhæðin